Marcelo Carrusca

Marcelo Adrián Carrusca (s. 1. syyskuuta 1983 La Plata) on argentiinalainen jalkapalloilija, joka pelasi urallaan kotimaansa lisäksi meskikossa, Turkissa ja Australiassa. Carrusca on 172 senttimetriä pitkä, ja hänen pelipaikkansa oli keskikentän keskellä tai vasemmalla laidalla.

Carrusca aloitti ammattilaisuransa vuonna 2001 Estudiantesissa, josta hän siirtyi 27. heinäkuuta 2006 turkkilaisseura Galatasarayhin. Hän allekirjoitti istanbulilaisseuran kanssa viisivuotisen sopimuksen, mutta hän pelasi siellä vain kaksi kautta.

Carrusca pelasi Argentiinan alle 20-vuotiaiden maajoukkueessa 16 ottelua ja teki niissä kaksi maalia. Hän pelasi kuusi ottelua nuorten maailmanmestaruuskilpailuissa 2003 Argentiinan sijoittuessa neljänneksi.

 Lähteet 

Luokka:Argentiinalaiset jalkapalloilijat
Luokka:Vuonna 1983 syntyneet
Luokka:Elävät henkilöt